Xorazm qoʻshini (1231—1246-yillarda)
Xorazm qoʻshini, shuningdek, Xorazmiylar deb ham ataladi, 1231—1246 yillar oraligʻida moʻgʻullar Xorazm imperiyasini bosib olgandan keyin(1221-yil) va oxirgi Xorazmshoh Jaloliddin vafotidan keyin(1231-yilda) oʻzini koʻngillilar va yollanma qoʻshinlar kuchi sifatida saqlab qoldi. U Yuqori Mesopotamiya, Anadolu, Suriya va Falastinda faol boʻlgan va tarafini bir necha bor oʻzgartirgan, koʻpincha Ayyubiylar tomonidan magʻlubiyatga uchratilgan va yoʻq boʻlishidan oldin avtonom tarzda harakat qilgan. 1231-yilda Xorazmiylar Van koʻli atrofida qisqa muddat Ayyubiylar hokimlari xizmatida boʻldilar. 1231—1237-yillarda Rum Saljuqiylar sultonligi xizmatida boʻlgan va 1232—1233 yillarda Ayyubiylar bosqiniga qarshi kurashgan. Xorazmliklar 1237-yilda, Saljuqiylar vorisligi inqirozi paytida Yuqori Mesopotamiyaga qaytishga majbur boʻldilar. Keyin ular Damashqning Ayyubiy amiriga xizmat qiladi. Ayyubiylarning Suriyadagi ichki urushlarida qatnashib, 1240- va 1241-yillarda Halab amiriga qarshi bosqinlar uyushtirdilar. Ikkinchi bosqinda magʻlubiyatga uchragach Mesopotamiyaning markaziy qismiga chekindilar va Abbosiylar xalifaligida xizmat qildilar. Keyinchalik 1241-yilda Xorazmliklar Suriya Ayyubilar xizmatiga qaytadan kirishidan oldin Mosulning Zangiy amiriga yollanishdi. Ular 1242-yilda Halabliklar tomonidan magʻlubiyatga uchratildilar. Xorazmiylar 1243-yilda Misrning Ayyubiy sultoni bilan ittifoq tuzdilar. 1244-yilda ular Falastinga bostirib kirishdi, Quddusni egallashdi va La Forbi jangida Misrga qarshi ittifoqni magʻlub etishdi. Shunday qilib, ular Quddusdagi salibchilarning hukmronligini abadiy tugatdilar. 1245-yilda ular misrliklarga Damashqni zabt etishda yordam berishdi. Mukofotlaridan norozi bo‘lib, 1246-yilda isyon ko‘tarib, Damashqni qamal qiladilar. Ular Halabliklar boshchiligidagi ittifoq qoʻshinidan qattiq magʻlubiyatga uchradi va birlashgan kuch sifatida parchalanib ketdi.